कृष्णा नदी दक्खिन भारत में दक्कन के पठार पर बहे वाली एगो महत्वपूर्ण नदी ह। गंगा आ गोदावरी के बाद ई भारत के तिसरी सभसे लमहर नदी हवे। थाला के हिसाब से ई गंगा, सिंधु आ गोदावरी के बाद चउथा सभसे बड़हन थाला वाली नदी हवे। ई महाराष्ट के महाबालेश्वर के नगीचे से निकले ले आ एकर कुल लंबाई लगभग 1,400 किमी (870 मील) बाटे जेकरा बाद ई बंगाल के खाड़ी में गिरेले। महाराष्ट्र, कर्नाटक, तेलंगाना आ आंध्र प्रदेश में एह नदी आ एकरे सहायिका सभ से सिंचनी होखे ला। ई दक्खिनी भारत के, बंगाल के खाड़ी में गिरे वाली दुसरी सभसे बड़ नदी हवे। एकरा के कृष्णवेणी के नाँव से भी जानल जाला।
bho_Deva